2. sz. melléklet

**kutatási terv**

*(maximum 5 A/4-es oldal)*

**1. A kutatási téma címe**

Felhívjuk a figyelmet a cím alapos átgondolására, annak világos és egyszerű megfogalmazására. Fontos, hogy a kutatás összhangban legyen a Pályázati felhívásban megfogalmazott célokkal és fókuszterületekkel.

**2. Célkitűzések**

Milyen tudományos problémá(ka)t kíván kutatni mi a kutatás célja? Definiálja és határolja le a vizsgálandó tudományos problémát. Milyen kérdésekre akar választ kapni? Indokolja a választott téma időszerűségét, tudományos jelentőségét, a kutatási előzményeket, indokait (min. 1 oldal).

**3. Tudományos koncepció és módszerek**

Ismertesse a téma kidolgozására vonatkozó elképzeléseit, a primer és szekunder kutatómunka módszertanát (adatgyűjtés, adatfeldolgozás, elemzések stb.). Kutatómunkája során milyen tudományos eszköztárat kíván felhasználni (pl.: matematikai modellek, kérdőíves felmérések, összehasonlító elemzés stb.). A választott módszer indoklása és célja (min. 1 oldal).

**4. A kutatási téma feldolgozásának szerkezete és az irodalmi feldolgozásra vonatkozó elképzelések**

Szükségesnek tartjuk, hogy a kutatási terv tartalmazza a téma irodalmi hátterének rövid bemutatását. Csatolandó minimum 10 hazai, valamint 10 külföldi a téma kifejtéséhez szükséges szakirodalmi forrás, pontos bibliográfiai adatokkal. A szakirodalmi források egyaránt kapcsolódjanak a témához és a módszertanhoz is. Itt célszerű bemutatni azokat a területeket, amelyeket irodalmi feldolgozás alapján kíván összeállítani és szövegesen is indokolnia kell elképzeléseit (min. 2 oldal).

**5. A kutatási terv feladat- és ütemterv**

Elvárás a kutatómunka előrehaladásának hozzávetőleges tervezése havi ütemezésű Gantt-diagram segítségével. Az időtervbe építsen be olyan ellenőrzési időpontokat (mérföldkövek), amelyekben a kutatómunka előrehaladását valamilyen kutatási eredmény bemutatásával igazolja (publikáció, konferencia előadás, meglátogatandó cégek stb.).

**6. Kutatócsoport keretében megvalósult kutatás jellemzői**

Amennyiben egy kutatócsoport munkájába bekapcsolódva kívánja kutatási tevékenységét folytatni, mutassa be kutatócsoportot, annak tagjait, a feladatok megosztását stb.

**7. A kutatás várható eredményei**

Mutassa be az elvárt eredményeket, a kutatási eredmények tervezett hasznosítását.

**8. Vállalások részletes ismertetése**

8.1. A Pályázati Felhívás 4. pontja szerinti kutatási tervben vállalt kötelező vállalás(ok):

8.2. Szabadon választott vállalás(ok) (lásd melléklet):

**Záradék**

A dátummal ellátott kutatási tervet a pályázó mellett a témavezető is aláírásával igazolja, hogy azt elfogadja, és azzal egyetért.

Kelt:

………………………………………… …………………………………………

Pályázó aláírása Témavezető aláírása

**Melléklet**

**Kutatási terv megvalósítása során tehető vállalások**

A Pályázó által tehető vállalásoknak minden esetben kapcsolódniuk kell a jelen pályázat keretében benyújtott kutatási témához.

A vállalások a szakértői értékelés során figyelembe vételre és értékelésre kerülnek.

Szabadon választott vállalások lehetnek például:

* szakkollégiumi tudományos tevékenység során saját kutatási eredmények bemutatása, hasznosítása (pl. előadás tartása). Igazoló dokumentum: előadás anyaga, fénykép stb.
* konferencián vagy egyéb szakmai rendezvényen részvétel (előadás tartása, poszterek bemutatása, kutatási eredmények bemutatása). Igazoló dokumentum: pl. a rendezvény programja, az előadás összefoglalója, konferencia-kiadványban megjelent publikáció/absztrakt, poszter, fotó stb.
* folyóiratban, folyóirat internetes oldalán megjelent cikkek, közlemények, tanulmányok. Igazoló dokumentum: a cikk, közlemény, tanulmány pdf/word formátumban kiegészítve a publikálás adataival; ha nyomtatásban megjelent, szkennelve a címlap és a cikk, internetes közlés esetén az elérhetőség.
* külföldi tanulmányút. Igazoló dokumentum: legalább egy oktató által hitelesített szakmai beszámoló a tanulmányútról stb.
* felsőoktatási intézmény honlapján, intézményi, kari stb. kiadványában közzétett cikkek, közlemények, tanulmány. Igazoló dokumentum: a cikk, közlemény, tanulmány (pdf/word dokumentumban), és az eredeti megjelenés pontos adatai, pl. internetes elérhetőség, a nyomtatásban megjelent cikk szkennelt formában.
* könyv, igazoló dokumentum: belív (pdf/word dokumentumban, kiegészítve a publikálás adataival, ISBN szám), könyv címlapja, tartalomjegyzéke szkennelve, könyvről megjelent kritika, könyvismertetés stb.
* könyvfejezet, igazoló dokumentum: könyvfejezet szövege (pdf/word dokumentumban, kiegészítve a publikálás adataival, ISBN szám), könyv címlapja, tartalomjegyzéke szkennelve, könyvről megjelent kritika, könyvismertetés.
* egyéni tutori tevékenység végzése. Igazoló dokumentum: tutori napló, jelenléti ív.
* oktatási segédanyagok készítése. Igazoló dokumentum: intézmény által jóváhagyott oktatási anyag elektronikus formában.
* egyéb saját vállalás.

Nyomtatott és elektronikus folyóiratok is elfogadhatók, valamint társszerzős publikációk is. A publikáció teljesítésének igazolásaként elfogadható a kiadói nyilatkozat is a közzététel szándékáról.